
Inter  anatomiae  microscopicae  partes  vix  ulla  per  proxima  superiora  lustra 
ita  progressa  est  quam  doctrina  de  terminatione  nervorum  peripherica.  Qua  de 
re  nemo  dubius  esse  potest  ubi  primum  animum  convertit  in  ea  quae  histiolo- 
gorum  operibus  de  terminatione  nervorum  in  organis  sensuum  in  lucem  prolata 
sunt,  ubi  primum  meminit  partim  qua  ratione  certiores  facti  simus  observationi- 
bus microscopicis  de  nervorum  terminatione  in  stratis  epithelialibus,  in  glandulis, 
partim  operum  de  nervis  musculorum,  de  organis  electricis  e.  q.  s.  s. 

Quae  cum  ita  sint,  mireris  fortasse  quod  de  structura  penitiori  nervearum 
fibrarum  earumque  initio  centrali,  id  est  de  cellulis  nerveis  cerebri  et  medullae 
spinalis  recentissimis  temporibus  paulum  tantum  novi  comperimus.  Egregium  sane 
fructum  percepimus  conclamato  illo  opere  Ottonis  Deitersii  0 qui  ex  una  quaque 
cellularum  nervearum  cornuum  medullae  spinalis  et  anteriorum  et  posteriorum 
ex  quibus  fibrae  nerveae  originem  ducunt,  unam  modo  fibram,  quam  dicunt 
Axencylinderfortsatz  peripherice  dilabi  demonstravit,  ceteros  autem  processus 
illarum  cellularum  nervearum  multipolarium  subtili  modo  ramulorum  instar  dif- 
fundi. Quod  fere  unum  maioris  momenti  inventum  illis  in  rebus  adhuc  mansit 
et  quod  cum  unum  exstaret  in  physiologia  nervorum  systematis  multum  valere 
non  potuit. 

Qui  fibras  nervorum  medullares  nervos  cerebro -spinales  formantes  primi 
observarunt,  statim  quaesiverunt,  num  illae  ultima  essent  elementa  nervorum 
fibrosa.  Cum  autem  Remakius  cylindrum  axis  invenerat,  aliorum  virorum  do- 
ctorum de  illo  observationibus  collatis,  physiologi  magis  magisque  in  eam  senten- 
tiam inclinabant,  cylindrum  illum  simplicem  esse  neque  in  partes  fibrillares  di- 
stribui posse.  Nam  etsi  iam  Remakius  viderat  illum  tenuissime  striatum  esse 
eandemque  observationem  alii  affirmarunt  et  amplificarunt,  tamen  in  novissima 


1)  Untersuckungen  uber  Gehirn  und  Ruckenmark  des  Menschen  und  der  Saugethiere.  Herausgegeben  u. 
bevorwortet  von  Max  Schultze.  Braunsckweig  1865. 

libri  sui  editione  (Handb.  der  Gewebelehre  1867  p.  242)  Koellikerus  annotat:  Es 
fehlen  somit  fur  einmal  alie  und  jede  bestimmtere  Beweise  fiir  eine  fibrillare 
Beschaffenheit  der  Axencylinder. 

In  fibris  autem  nervosis  medulla  carentibus  aliter  res  se  habet : nam  ex  quo 
tempore  demonstravi,  fibras  nervi  olfactorii  in  membrana  narium  pituitaria  e 
fasciculis  subtilissimarum  fibrillarum  nervearum  constare x),  idemque  pertinere  ad 
fibras  nervi  sympathici  medulla  carentes,  a multis  observationes  proditae  sunt 
quibus  nostra  opinio  satis  affirmatur1 2).  Etiam  structuram  processuum  ramificato- 
rum  magnarum  cellularum  nervearum  fibrillarem  esse,  quod  primo  dubitanter 
modo  dixerunt,  paullatim  quoque  die  certius  assumitur.  Quod  equidem  primus 
certissime  annotavi  in  praefatione  operis  Deitersiani  iam  supra  citati,  Frommannus 
autem  argento  nitrico  adhibito  demonstravit 3)  Koellikerus  denique  eandem  sen- 
tentiam secutus  in  novissima  editione  histiologiae  (1.  c.  p.  276)  imagine  dilucidavit. 

Quibuscum  observationibus  de  cellularum  nervearum  processuum  composi- 
tione fibrillari,  aliae  de  structura  materiae  cellularum  nervearum  ipsius  fibrillari 
cohaerent.  Sunt  enim  qui  dicant  nucleos  nucleolosque  cellularum  nervearum 
initia  esse  fibrarum  et  systematis  fibrarum  in  processus  cellularum  transeuntium. 
Praesertim  in  cellulis  nervi  sympathici  gangliorumque  spinalium  nonnullas  fibras 
per  cellulae  substantiam  percurrere  et  in  nucleum  vel  nucleolum  intrare  viros 
doctos  dixisse  notum  est.  Alii  fibrillas  cum  nucleo  et  nucleolo  coniunctas  esse 
negant,  sed  structuram  cellularum  nervearum  magis  minusve  fibrillarem  esse  sta- 
tuunt. Huc  pertinent  ea  quae  Remakius,  nosmet  ipsi,  Koellikerus,  Buchholzius 
de  cellulis  nerveis  animalium  evertebratorum,  Schwalbius  de  gangliis  spinalibus 
alii  observarunt. 

In  illam  rem  quae  mihi  summi  momenti  videtur  esse,  nuperrime  inquisitio- 
nibus permultis  maxime  in  cerebri  medullaeque  spinalis  cellulis  factis  animum 
converti.  Praecipue  cellulas  loborum  electricorum  cerebri  Torpedinis,  de  qui- 
bus iam  Harlesius 4)  commemorat,  nucleum  cum  fibra  nervea  coniunctum  esse 
id  quod  in  Torpedine  nemo  hucusque  denuo  inquisiverat,  recentes  accurate  per- 
spexi et  praecipue  cylindrorum  axis  processus  omninoque  cylindrorum  axis  fibra- 
rum medullarium  structuram  respexi.  Observationes  institui  partim  in  recentissi- 


1)  Untersuchungen  uber  den  Bau  der  Nasensclileimhant.  Ha  Ile  1862,  p.  66  u.  67. 

2)  Cf.  Waldeyer  Zeitschr.  f.  rat.  Medicin.  Bd.  XX.  1863.  p.  202. 

3)  Virchow’s  Archiv  Bd.  31  pag.  129. 

4)  Miiller’s  Archiv  etc.  1846,  p.  283. 

mis  sive  sero  iodato  sive  liquore  cerebrospinali  separatis  cellulis  fibrisque,  partim 
acido  hyperosmico  usus  sum  in  solutione  1 — % quo  durescunt  cellulae  et  fibrae 
sine  coagulatione  subtilisque  structura  fibrillaris  optime  conservatur,  quod  iam 
cum  de  retina  scribebamus  demonstravimus.  Usus  sum  denique  acido  chromieo 
in  solutione  Vvo — V20  % et  Kali  bichromico  in  solutione  1 — 1h  % quae  multi  ad 
tales  observationes  instituendas  usurpare  solent. 

Summa  porum  quae  inveni  haec  est: 

1)  Substantia  magnarum  cellularum  nervearum  multipolarium  medullae  spi- 
nalis, loborum  electricorum  Torpedinis,  corticis  denique  cerebri  et  cerebrelli 
constat  e permultis  fibrillis  in  diversissimas  directiones  se  diffundentibus  et  e sub- 
stantia granulosa  interfibrillari.  Fibrillae  summam  cellularum  partem  efficiunt 
praecipue  quod  ad  corticem  attinet  quo  clarissime  observari  possunt,  contra 
circa  nucleum  granulosa  substantia  superare  videtur.  Crassitudo  autem  fibrillarum 
inter  se  diversa  est;  plurimae  ita  subtiles  sunt,  ut  vix  eas  metiri  possimus;  sunt 
autem  nonnullae  usque  ad  crassitudinem  V2  Micromillimetri.  Fibrae  in  diversissimas 
directiones  in  cellula  diffunduntur;  cursum  autem  regulariorem  videre  possumus 
illis  locis  quibus  ex  materia  cellulari  processus  formantur.  Ibi  enim  fibrillae 
quae  in  processibus  paribus  intervallis  inter  se  distant,  directione  radiali  in  ma- 
teriam cellularum  distribuuntur,  quo  loco  oculorum  aciem  subterfugere  solent. 
Fibrillae  ex  singulis  processibus  in  cellulam  confluentes  diversissima  ratione  sese 
innectunt  neque  unquam  mihi  contigit,  ut  unam  earum  per  totam  cellulam  oculis 
secutus  sim.  In  parte  interiore  cellularum  hic  vel  illic  ordinem  fibrarum  quasi 
concentricum  circa  nucleum  vidimus.  Fibrillae  eo  difficilliores  sunt  observatu, 
quo  magis  materia  interfibrillaris  pigmento  colorata  est,  id  quod  in  maioribus 
minoribusque  cellulis  multipolaribus  et  cerebri  et  medullae  spinalis  et  in  cellulis 
loborum  electricorum  Torpedinis  saepe  fit,  in  quibus  annis  crescentibus  color  au- 
getur. Cellulae  nerveae  exemplaris  cuiusdam  maximi  Torpedinis,  viginti  unum 
digitos  longi  ita  coloratae  erant  (Cf.  Fig.  1),  ut  structura  fibrillaris  vix  videri  pos- 
set; contra  in  exemplaribus  sedecim  digitos  longis,  et  in  parvis,  circa  novem 
digitos  longis  structura  fibrillaris  satis  apparebat,  in  quibus  aut  plane  deerat  color 
aut  non  satis  erat  explicatus  (Cf.  Fig.  2). 

2)  Processus  harum  cellularum  omnes  structuram  exhibent  fibrillarem.  Qui 
autem  ramificati  sunt  una  cum  fibrillis  substantiam  continent  granulosam  interfibril- 
larem  et  magis  granulati  videntur  quam  processus  quem  dicunt  Axencylinderfort- 
satz,j  qui  ramificationes  non  praebet.  Attamen  hic  cylinder  axis  eodem  modo  e 
fibrillis  clarissime  componitur,  quae  e substantia  cellularum  in  unum  convergentes 

initio  compluria  granula  interfibrillaria  inter  se  continent,  postea  vero  arctius 
coniunguntur  (Cf.  Fig.  1 et  2a).  Illae  fibrillae  in  radicibus  processuum  cylin- 
drorum axis,  in  cellulis  medullae  spinalis  et  maxime  laborum  electricorum  Tor- 
pedinis ita  apparent,  ut  quin  exstent  dubitari  minime  possit.  Quo  tenuior  fit 
processus  ita  ut  ipse  cylinder  formetur,  substantia  interfibrillaris  fere  omnino 
evanescit,  parva  modo  copia  substantiae  cuiusdam  subtilissime  granosae  persistit. 
Fibrillae  autem  apparent  lineis  aequis  intervallis  distantibus  clarissime  visu,  quae 
per  totam  crassitudinem  cylindri  axis  pertinent  neque  corticem  solam  formant,  ut 
putavit  Remakius  qui  lineas  illas  iam  commemoravit. 

Materia  interfibrillaris  processuum  ramificatorum  saepe  pigmento  coloratur, 
quod  praecipue  in  cellulis  nerveis  magnorum  exemplarium  Torpedinis  observari 
potest,  ubi  prope  cellulae  corpus  quamvis  ab  eo  separatae,  fere  omnes  processus 
ramificati  crassiores  pigmentum  praebent  coacervatum,  granulosum,  flavum,  sae- 
pissime uni  lateri  substantiae  fibrillaris  infixum  (Cf.  Fig.  1).  Tales  varicositates 
coloratae  bis  vel  ter  iterari  possunt  in  uno  processu  crebroque  ubi  ramuli 
exeunt  cernuntur. 

Illorum  processuum  fibrillas  singulas  quasi  e truncis  in  ramos  persequi  pos- 
sumus. Ita  ramificatio  nil  aliud  esse  videtur,  nisi  isolatio  singularum  fibrillarum, 
qua  etiam  cum  fibrillae  e ramulis  erumpant  asperitas  superficiei  efficitur.  Rami- 
ficatio processuum  cellularum  Torpedinis  celerrime  fit  ita  ut  paullo  post  subti- 
lissimae modo  fibrillae  separatae  restent. 

3)  Circa  processum  cylindri  axis  cum  e cellulae  corpore  nata  sit  paullo  post 
vagina  substantiae  medullaris  formatur.  Quod  adhuc  singulatim  modo  obser- 
vatum in  magnis  cellulis  loborum  electricorum  plus  centies  vidimus.  Adhibito 
enim  sero  iodato  pro  macerandi  adiumento,  mox  eo  veni  ut  paene  in  una  qua- 
que cellula  processum  cylindri  axis  et  in  multis  earum  vaginam  quoque  obser- 
vare potuerim.  Acido  autem  chromico  Kalique  bichromico,  ad  cellularum  pro- 
cessus demonstrandos  aptissimis,  substantia  medularis  ita  fragilis  fit  ut  in  sepa- 
randis fibris  discerpendo  dilabatur.  Sed  adhibito  sero  iodato  vagina  glutinosa 
diutius  conservatur.  Initium  capit  vagina  fere  repente  sive  propius  cellulam  sive 
longius  ab  ea  remota. 

Cylinder  axis  sicut  ab  origine  e fibrillis  constat,  quae  e cellula  confluentes 
eum  efficiunt,  ita  in  peripheria  sicut  notum  est  saepe  quoque  in  fibrillas  distri- 
buitur. Nam  cum  in  processibus  ramificatis  observari  possit,  quomodo  ramifica- 
tione  singulae  fibrillae  quasi  isolentur,  idem  quadrare  videtur  ad  cylindrum 
axis  in  peripheria  in  ultimos  ramulos  exeuntem. 

4)  Quem  ad  finem  veniant  ramificati  processus  inprimis  cellularum  loborum 
electricorum  Torpedinis  dicere  certi  quidquam  nequeo.  Nunquam  enim  ramulum 
in  vaginam  medullarem  transeuntem  vidi,  id  quod  Deitersius  de  parte  quadam 
medullae  spinalis  opinatus  est,  neque  unquam  anastomosin  vidi  duarum  cellularum 
sive  crassis  sive  tenuibus  ramulis  factam,  quam  delineavit  Rudolfus  Wagnerus.  Nam 
meis  praeparatis  ad  illas  separandas  factis,  quae  quam  prosperrime  evenisse  con- 
tendere licet,  nunquam  similes  imagines  accepi.  Subtiles  fibrillae  e distributis 
ramificatis  processibus  exeuntes  haud  dubie  gravissimas  functiones  habent  quare 
certe  diversissimas  coniunctiones  ineunt.  Quominus  autem  illas  coniunctiones 
observemus,  magna  tenuitas  subtilitas  et  quantum  videri  potest  via  pro  re  satis 
longa  quam  percurrere  coguntur,  priusquam  cum  aliis  sese  coniungere  queant, 
impedimento  sunt. 

Processum  quem,  dicunt  Axencylinderfortsatz,  hic  denique  commemorandum 
est  me  in  cerebro  Torpedinis  nunquam  nisi  simplicem  in  unaquaque  cellula 
invenisse,  quod  convenit  cum  observationibus  meis  iam  antea  institutis,  de  qui- 
bus in  Deitersiano  libro  paucis  verbis  dixi  x)  dissentiente  Rudolfo  Wagnero,  qui 
in  nonnullis  cellulis  duos  processus  delineavit  qui  non  ramificati  in  vaginam 
medullarem  transirent. 

5)  Systema  fibrillarum  recentissimis  temporibus  persaepe  descriptum  quod  e 
nucleo  et  nucleolo  originem  ducere  fertur,  equidem  nunquam  reperire  potui. 
Neque  in  cellulis  nerveis  medullae  spinalis  mammalium,  neque  in  cellulis  cerebri 
unquam  eiusmodi  quidquam  satis  perspicue  videre  potui.  Multas  quidem  sub- 
tiles cellularum  fibrillas  superficiem  nuclei  tangere  ibique  decussari  consentaneum 
est  (Cf.  Fig.  3) : fibrillas  autem  cum  nucleo  connexas  esse  aut  in  eum  transire 
equidem  non  perspexi.  Cum  praesumpsissem  in  cellulis  loborum  electricorum 
cerebri  Torpedinis  commodissime  observandis,  observationes  originis  fibrillarum 
e nucleo  nucleolo  que  si  qui  adessent  faciliores  factum  iri,  nuperrime  Nicaeae 
summa  cum  assiduitate  et  cautione  in  has  cellulas  nerveas  inquisivi  sed  neque 
in  recentibus  neque  adhibitis  chemicis  reagentibus  quorum  nonnullae  ex.  gr.  aci- 
dum hyperosmicum  et  Kali  bichromicum  structurae  fibrillaris  cellularum  nervea- 
rum  admirabilia  exempla  praebent,  fibrillas  cum  nucleo  aut  nucleolo  coniunetas 
esse  videre  potui.  Itaque  illam  rationem  fabrillarum  oriundarum  quam  From- 
mannus  potissimum  et  Arnoldius  defenderunt,  interim  abnormem  habere  cogor 
neque  nisi  parcissime  eam  inveniri  arbitror. 


1)  1.  c.  p.  57  Anm. 

6)  Ex  iis  quae  hucusque  exposui,  sententia  nostra  de  structura  fibrarum 
nerve  ar  um  haec  est:  gravissimum  structurae  elementum  tenuissimae  fibrillae  vi- 
dentur, quibus  nomen  tribuendum  propono  fibrillae  nerveae  primitivae,  quae 
separatae  inveniuntur  et  in  substantia  grisea  cerebri  et  medullae  spinalis  scilicet 
ultimi  et  tenuissimi  ramuli  processuum  cellularum  nervearum  et  in  periphericis 
nervorum  terminationibus,  ubi  ramificatione  cylindrorum  axis  exoriuntur.  Pro- 
cessus cellularum  nervearum  omnes  crassiores,  priusquam  in  ramos  exeant,  fas- 
ciculi sunt  harum  fibrillarum  primitivarum  substantia  interfibrillari  conglutina- 
tarum. Quod  idem  attinet  ad  processus  ramificatos  et  ad  cylindros  axis  omnium 
fibrarum  medullarium  nisi  ita  subtiles  sunt  ut  ex  una  fibrilla  primitiva  constent, 
quae  in  organis  centralibus  systematis  nervosi  exstare  videntur. 

Sicut  fibrae  nerveae  crassiores  ita  etiam  omnes  cellulae  multipolares  e qui- 
bus cylindri  axis  peripherice  percurrentes  originem  ducunt,  maximam  partem  e 
fibrillis  nerveis  primitivis  substantiaque  interfibrillari  constant.  Fibrillae  non  in 
ipso  harum  cellularum  corpore  oriri  sed  per  multos  illos  processus  iam  perfectae 
adduci  videntur,  quarum  situs  autem  in  cellulis  mutatur  ita  ut  ex  illa  mutatione 
inter  alia  qui  dicitur  cylinder  axis  efficitur,  cuius  fibrillae  igitur  ex  diversissimis 
partibus  systematis  nervosi  oriri  possunt. 

Sed  aliae  quoque  organorum  centralium  cellulae  nerveae,  quae  non  in  ipsa 
radice  nervorum  periphericorum  sitae  sunt  eandem  habent  fibrillarem  structuram 
velut  cellulae  maiores  corticis  cerebrelli  et  cerebri.  Quare  illae  quoque  cellulae 
fortasse  nil  nisi  transitus  fibrillarum  alio  loco  perfectarum  sunt,  scilicet  loci  in 
quibus  fibrillae  inter  se  appropinquatae  aut  pro  re  separatae  situ  mutantur.  Si- 
milem denique  vim  fortasse  habent  cellulae  gangliorum  spinalium  et  nervi 
sympathici,  structuram  fibrillarem  praebentes,  quarum  processus  parum  adhuc 
noti  sunt. 

Ubi  tandem  origo  et  initium  centrale  fibrillarum,  tenuissimarum  quaerendum 
est?  Non  nisi  eoniectando  respondere  licet.  Fortasse  huc  pertinent  innumerabiles 
minutae  cellulae,  quae  in  cerebro  et  cerebello  positae  sint,  quarum  partem  modo 
satis  exiguam  accuratius  novimus.  Versamur  in  rebus  prorsus  incertis  neque 
huius  loci  est  amplius  coniecturas  persequi.  Satis  esse  duxi  hic  observationes 
prodidisse,  e quibus  verisimile  est,  in  maioribus  cellulis  nerveis  cerebri  et  me- 
dullae spinalis  initium  centrale  fibrillarum  nervearum  non  exstare. 

Sed  aliud  commemoratione  haud  indignum  est,  in  quod  observationibus  meis 
ducimur,  nimirum  magis  magisque  palam  fieri,  perfectum  consensum  esse  inter 
structuram  penitiorem  nervorum  animalium  vertebratorum  et  e vertebratorum.  De 

cellulis  eiusmodi  consensus  iam  dudum  fere  inter  omnes  constat,  fibrae  autem 
nervorum  animalium  vertebratorum,  imprimis  fibrae  medullares,  comparari  non 
posse  visae  sunt  cum  fibris  animalium  evertebratorum  in  quibus  subtilissimas 
fibrillas  ultimum  structurae  elementum  omnium  fibrarum  nervearum  efficere  notum 
est.  Omnibus  quae  supra  de  origine  et  structura  cylindrorum  axis  exposuimus 
murus  fere  detrusus  est  qui  erat  inter  nervos  animalium  vertebratorum  et  ever- 
tebratorum, transitusque  factus  est  ut  subtilior  structura  nervorum  omnium  ani- 
malium in  principium  commune  reduci  posse  videatur. 


Explicatio  tabulae. 

Fig.  1.  Cellula  nervea  lobi  electrici  cerebri  Torpedinis  marmoratae  adultae  21" 
longae,  pigmento  flavo  colorata,  350  magn.  aucta.  Processus  permulti 
iique  ramiflcati  uno  excepto  quem  dicunt  Axencvlinderfortsatz  (a),  circa 
quem  vagina  medullaris  (a' — a')  exstat.  Processus  ramiflcati  omnes  unum 
vel  plures  pigmenti  flavi  acervulos  continent,  qui  lateri  processuum  infixi 
rarius  inter  fibrillas  ipsas  siti  sunt.  Omnes  processus  perspicue  structu- 
ram fibrillarem  praebent.  Sero  iodato  per  horas  24  adhibito  isolata.  Nu- 
cleolus vesiculam  quandam  vacuolae  instar  continet. 

Fig.  2.  Cellula  nervea  lobi  electrici  Torpedinis  16"  longae,  600  magn.  aucta,  sero 
iodato  isolata  post  macerationem  per  horas  24.  Structura  fibrillaris  faci- 
lior est  visu  quam  in  cellula  figurae  primae  maiori  pigmenti  quantitate 
impleta.  Processus  ramiflcati  et  cylindri  axis  (a)  nimis  angusti  spatii  causa 
breviores  delineati  sunt.  Nucleolus  idem  qui  in  fig.  1. 

Fig.  3.  Cellula  nervea  minor  ex  anteriore  cornu  medullae  spinalis  bovis,  600 
magn.  aucta,  maceratione  in  sero  iodato  isolata.  Processus  partim  bre- 
viter abscissi  partim  e.  g.  cylinder  axis  (a)  breviores  delineati  quam  in 
cellula  ipsa  conservati  erant.  Structura  fibrillaris  dilucidissime  visu  est 
praecipue  in  finibus  abscissis  processuum. 

Fig.  4.  Cylinder  axis  crassus  e medulla  spinali  bovis,  sero  iodato  isolatus  post 
horas  24  macerationis,  600  magn.  auctus. 

Fig.  5.  Fibra  nervea  medullaris  crassa  cerebri  Torpedinis,  recentissima,  liquore 
cerebro-spinali  adhibito  isolata  in  qua  cylindri  axis  structura  clarissima 
est,  600  magn.  aucta. 


